Xavier Bettel

Xavier Bettel (sündinud 3. märtsil 1973) on Luksemburgi jurist ja poliitik, kes oli 4. detsembrist 2013 kuni 17. novembrini 2023 Luksemburgi peaminister.

Alates 17. novembrist 2023 on ta Luksemburgi välisminister.

Ta on Demokraatliku Partei liige. Novembrist 2011 kuni peaministriks saamiseni oli ta Luxembourgi linnapea.

Tunnustus
 2018 Maarjamaa Risti I klassi teenetemärk

 Isiklikku 

Bettel on gei. Ta on öelnud, et luksemburglastele läheb aina vähem korda, kas keegi on gei. Bettel on Luksemburgi esimene peaminister, kes on avalikult tunnistanud geiks olemist. Ühtlasi on ta maailma kolmas avalikult deklareeritud LGBT-valitsusjuht pärast Islandi peaministrit Jóhanna Sigurðardóttirit (2009–2013) ja Belgia peaministrit Elio Di Rupot (2011–2014). Seisuga juuni 2017 on ta üks kolmest avalikult deklareeritud LGBT-valitsusjuhist. Teised on Iirimaa peaminister Leo Varadkar ja Serbia peaminister Ana Brnabić.

Bettel sõlmis märtsis 2010 kooselu arhitekt Gauthier Destenayga. Destenay palus augustis 2014 Betteli kätt. Paar abiellus 15. märtsil 2015. Samasooliste abielu seaduseelnõu võeti Luksemburgis vastu 2014. aasta juunis ja jõustus 1. jaanuaril 2015. Xavier Bettel oli esimene Euroopa Liidu valitsusjuht, kes abiellus endaga samasoolise partneriga oma ametiajal.

Viited

Kategooria:Luksemburgi peaministrid
Kategooria:Luksemburgi juristid
Kategooria:Maarjamaa Risti I klassi teenetemärgi kavalerid
Kategooria:Sündinud 1973